సురేష్ ప్రొడక్షన్స్
సురేష్ ప్రొడక్షన్స్ (Suresh Productions) సినీ నిర్మాణ సంస్థ. దీనిని ప్రముఖ చిత్ర నిర్మాత దగ్గుబాటి రామానాయుడు తన పెద్ద కుమారుడు సురేష్ పేరు మీద స్థాపించారు. చిత్ర నిర్మాణం ఎక్కువగా హైదరాబాదు లోని రామానాయుడు స్టుడియోస్లో జరుగుతాయి. వీరు మొదటి సినిమా అనురాగంను 1963లో నిర్మించారు. వీరి మొదటి సూపర్ హిట్ చిత్రం ఎన్.టి.ఆర్. నటించిన రాముడు భీముడు. ఈ సంస్థ ద్వారా 48 సంవత్సరాల కాలంలో, 131 సినిమాలు, 9 భాషలలో విడుదలయ్యాయి. ఇదొక ప్రపంచ రికార్డు. విజయా పిక్చర్స్ సంస్థతో కలిపి విజయ సురేష్ కంబైన్స్ ద్వారా నిర్మించిన 10 చిత్రాలలో మొదటిది పాపకోసం (1968).
విద్యాసాగర్ రెడ్డి
1980 మొదట్లో కృష్ణగారితో ఎక్కువ సినిమాలకి చేస్తున్నప్పుడే నేనూ డైరెక్షన్ చెయ్యగలనన్న నమ్మకం కలిగాక నటశేఖర సవాల్ అనే కథ సిద్దం చేసుకుని కృష్ణగారిని కలవడం జరిగింది. కిరాయి కోటిగాడు హిట్ తర్వాత ఆయన చాలా బిజీ అవడంతో కొంతకాలం ఆగమని చెప్పారు. ఇంతలో విజయనిర్మల గారి వద్ద సహాయకుడిగా వుండే విఠల్ వచ్చి సాగర్ .నువ్వు కృష్ణగారితో సినిమాకి ప్రయత్నిస్తున్నావని తెలిసింది. ఆయన ఇంకా డేట్స్ ఇవ్వలేదు కాబట్టి ఈ లోగా నరేష్ హీరోగా నాకో సినిమా చేసిపెట్టు అని అడిగాడు. ఆ విధంగా మొదలైంది ఇతడి దర్శకత్వంలో మొదటిసినిమా రాకాసిలోయ. విజయ నరేష్, విజయశాంతి, రాజేష్, ముచ్చర్ల అరుణ, రంగనాథ్, దీప. మొదటిది ఎలాంటి సినిమా తీయాలి అనుకున్నప్పుడు కమ్మర్షియల్ గా సేఫ్ కావాలంటే యూక్షన్ సినిమానే బెటర్ అనే నిర్ణయానికి వచ్చారు. ఐతే యూక్షన్ తో బాటు, సాహసం కూడా తోడైతే బావుటుందని రాకాసి లోయ సినిమా ఎన్నుకోవడం జరిగింది.